สวัสดีค่ะ อยากทราบว่าในกรณีที่เราหยุดคุมกำเนิดแล้ว แต่ประจำเดือนยังไม่กลับมา แต่มีเพศสัมพันธ์แบบหลั่งในเกือบทุกวัน จะสามารถตั้งครรภ์ได้ไหม อยากมีน้องมากค่ะตอนนี้ หรือมีอะไรทำให้ประจำเดือนกลับมาเร็วๆบ้างคะ หยุดทานยาคุมไปเมื่อวันที่ 5 ธันวา และมีเพศสัมพันธ์หลั่งในตลอด สิ้นเดือนเราจะสามารถตรวจหาการตั้งครรภ์ได้หรือไม่ แล้วถ้าๆม่ได้ตั้งครรภ์ช่วยแนะนำวิธีหรือยาที่จะทำให้ประจำเดือนกลับมาเร็วๆหน่อยค่ะ
สวัสดีค่ะ หลังหยุดยาคุมกำเนิดแบบแผงรายเดือน มักจะมีการตกไข่และมีประจำเดือนกลับมาได้เร็วเทียบกับวิธีอื่น ส่วนใหญ่จะอยู่ที่ราวๆ 1-3 เดือนหลังหยุดยาค่ะ แต่อาจจะช้ากว่านั้นในบางคนค่ะไม่ควรซื้อยาปรับฮอร์โมนใดๆมากินเอง ร่างกายจะค่อยๆขับยาคุมกำเนิดออกไปจนหมด และกลับมามีบุตรได้ตามปกติค่ะ และถ้าประจำเดือนกลับมาเป็นรอบตามปกติหลังหยุดยาแล้ว ก็จะแสดงว่าน่าจะมีบุตรได้สามารถซื้อชุดตรวจการตั้งครรภ์ทางปัสสาวะมาตรวจได้ ให้ผลบวกได้ 10-14 วันหลังปฏิสนธิค่ะ